ඒ මීගමුව තලාදූව ප්‍රදේශයේ අලුතින් ඉදිකෙරෙන අවමංගල්‍ය සමාගමක ගොඩනැගිල්ලක් සම්බන්ධයෙන් ප්‍රදේශවාසීන් විසින් මතු කළ විරෝධතාවක් පිළිබඳ නඩුවකට පෙනී සිටීම සඳහායි.මෙම නඩුව ගොනුකර තිබුණේ දප්පුල ද ලිවේරා නීතිපති ලෙස කටයුතු කළ සමයේ ඔහුගේ මාධ්‍ය ප්‍රකාශිකාව ලෙස කටයුතු කළ නිශාරා ජයරත්නගේ පියාට අයත් සමාගමකට එරෙහිවයි.මෙහි විශේෂත්වය වන්නේ අදාල නඩුවේ විත්ති පාර්ශවයේ නීති නීතිඥවරයා ලෙස හිටපු නීතිපතිවරයා පෙනී සිටීමයි.එහිදී පැමිණිළිකාර පාර්ශවය වෙනුවෙන් කරුණු දැක්වූ නීතිඥවරයා කියා සිටියේ ජනාකීර්ණ ප්‍රදේශයක සිදුකෙරෙන මෙම අවමංගල්‍ය ශාලාවේ ඉදිකිරීම් හරහා ජනතාවට මහජන පීඩාවක් ඇති කෙරෙන බවයි.එහිදී එයට එරෙහිව විත්තිකාර පාර්ශවය වෙනුවෙන් කරුණු දැක්වූ හිටපු නීතිපති දප්ප්පුල ද ලිවේරා කියා සිටියේ තවමත් ඉදිකිරීම් කටයුතු පවා අවසන් නොකළ ගොඩනැගිල්ලක් වෙනුවෙන් මේ ආකාරයේ විරෝධතා දැක්වීම සහ එයට එරෙහිව නීතිමය ක්‍රියාමාර්ග ගැනීමට කිසිදු නෛතික ප්‍රතිපාදනයක් නොමැති බවයි.